|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | |  | **iba na MSP (0 - 249 zamestnancov)** | |  | **iba na veľké podniky (250 a viac zamestnancov)** | |  | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| Z pohľadu hodnotenia podnikateľského prostredia novela zákona č. 137/2010 Z. z. o ovzduší rieši viacero problematík s odlišným vplyvom na prevádzkovateľov zdrojov znečisťovania ovzdušia.   1. Povinnosti prevádzkovateľov väčších stredných spaľovacích zariadení ( cca 800 v roku 2025 a cca 2800 v roku 2030). 2. Prechodné opatrenia pre väčšie stredné spaľovacie zariadenia (= umožnia zmierniť potrebné investičné náklady pre teplárne a výhrevne, pre kotly na biomasu a pre kompresorové stanice na prepravu plynu 3. Požiadavka na prevádzkovateľov spaľovní odpadov a zariadení na spoluspaľovanie odpadov mať pracovníka zodpovedného za tvorbu vnútorných predpisov na prevádzku takéhoto zariadenia a ich uplatnenie. 4. Elektronický prístup do databázy NEIS na predkladanie vybraných údajov z prevádzkovej evidencie pre prevádzkovateľov veľkých zdrojov a prevádzkovateľov stredných zdrojov. 5. zavedenie právnej úpravy týkajúcej sa nízkoemisných zón:   v súčasnosti nie je možné kvantifikovať jednotlivé vplyvy. Vplyvy zavedenia nízkoemisných zón závisia od rozlohy územia, počtu a druhu jednotlivých vozidiel, ktorých sa dotkne zavedenie zóny, výšky ceny emisných plakiet, a následne od zníženia emisií znečisťujúcich látok.  Vplyvy na podnikateľské prostredie: negatívne. Náklady budú spojené so zaobstaraním emisných plakiet, resp. výmenou vozového parku nespĺňajúceho limity. Zvýšenie nákladov sa bude týkať podnikateľských subjektov, ktorý majú záujem vojsť do nízko emisnej zóny |
| **3.2 Vyhodnotenie konzultácií**  - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| Požiadavky na väčšie stredné spaľovacie zariadenia boli konzultované s podnikateľmi a odborníkmi už od decembra 2013, kedy bol predložený prvý návrh smernice.  Elektronické predkladanie údajov do NEIS je už druhý rok testované vo vybraných okresoch. |
| **3.3 Náklady regulácie**  - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| Vo vzťahu k regulácii väčších stredných spaľovacích zariadení:  Nie. K zvýšeniu poplatkov, odvodov alebo cla nedôjde.  Vo vzťahu k zavedeniu nízkoemisných zón:  Náklady budú spojené so zaobstaraním emisných plakiet, resp. výmenou vozového parku nespĺňajúceho limity. Zvýšenie nákladov sa bude týkať podnikateľských subjektov, ktorý majú záujem vojsť do nízko emisnej zóny. |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| Z dôvodu zavedenie nových požiadaviek na väčšie stredné spaľovacie zariadenia, bude treba do 1. 1. 2025 - zosúladiť cca 800 jestvujúcich väčších stredných spaľovacích zariadení s tepelným príkonom 5 MW a viac s novými emisnými limitmi. Zrejme väčšina väčších stedných spaľovacích zariadení bude musieť byť nahradená novými, ktoré budú spĺňať dané požiadavky. Do roku 2030 bude treba zosúladiť ďalších 2 800 väčších stredných spaľovacích zariadení s príkonom 1-5 MW.  Dnes nie je možné vyčísliť náklady na implementáciu týchto požiadaviek. Nevieme odhadnúť vývoj ani ceny kotlov v roku 2025 ani v roku 2030. Smernica posunula účinnosť týchto požiadaviek na jestvujúce zariadenia práve z dôvodu eliminácie investícií vynútených environmentálnou právnou úpravou, a ich zosúladenie s bežným investičným cyklom.  Čo sa týka zavedenia elektronického predkladania vybraných údajov z evidencie do NEIS.  Prístup do elektronickej databázy NEIS je bezodplatný.  Vzhľadom na to, že dnes nie je známe koľko miest a v akom rozsahu budú nízkoemisné zóny zavedené, nedá sa vyčísliť ich vplyv na podnikateľské prostredie. |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| Dochádza k úprave existujúcich povinností prevádzkovateľov veľkých a stredných zdrojov predkladať  vybrané údaje z prevádzkovej evidencie do Národného emisného informačného systému (NEIS) na povinnosť predkladať tieto údaje elektronicky. Elektronická databáza uľahčí ustanovenú povinnosť, predkladanie údajov bude on line: elektronická databáza NEIS má v sebe zabudované aj možnosť výpočtov množstva emisií a poplatkov za ne, ako aj upozorňovanie na chyby pri zadávaní údajov. |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *-* | *-* | | *Nepriame finančné náklady* | *-* | *-* | | *Administratívne náklady* | *-* | *-* | | ***Celkové náklady regulácie*** | ***-*** | ***-*** |   *Viď odpoveď k bodu 3.3.2* |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| Nepredpokladá sa, že by predmetná regulácia vytvorila bariéry na trhu pre nových dodávateľov a poskytovateľov služieb.  Nepredpokladá sa vplyv na vyvolanie cezhraničných investícií.  Daná regulácia môže ovplyvniť cenu nových kotlov a iných spaľovacích zariadení (plynové turbíny, stacionárne piestové motory) s menovitým tepelným príkonom 1MW a viac.  Cena a dostupnosť základných zdrojov sa neovplyvní (ako sú suroviny, mechanizmy, pracovná sila, energia). |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| Predmetná regulácia podporí inovácie vo výrobe kotlov a iných spaľovacích zariadení. Nepredpokladá sa priamo vytvorenie nových pracovných miest. |